
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 6. septembra noteikumos Nr. 553 "Augstākā līmeņa domēna ".lv" reģistra un elektroniskās numurēšanas sistēmas uzturētājam izvirzāmās prasības un tā atzīšanas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Noteikumu projekts ir izstrādāts, pamatojoties uz:
1) Eiropas Parlamenta un Padomes 2022. gada 14. decembra Direktīvu (ES) 2022/2555, ar ko paredz pasākumus nolūkā panākt vienādi augstu kiberdrošības līmeni visā Savienībā un ar ko groza Regulu (ES) Nr. 910/2014 un Direktīvu (ES) 2018/1972 un atceļ Direktīvu (ES) 2016/1148 (TID2 direktīva) (turpmāk – NIS2 direktīva) 41. panta 1. punktā noteikto, ka dalībvalstis līdz 2024. gada 17. oktobrim pieņem un publicē normatīvos un administratīvos aktus, lai izpildītu NIS2 direktīvas prasības.
2) Nacionālās kiberdrošības likuma 23.panta sestajā daļā noteikto, ka prasības domēnu vārdu reģistrācijas datubāzei, kas piemērojamas augstākā līmeņa domēna ".lv" reģistra uzturētājam un domēnu vārdu reģistrācijas pakalpojumu sniedzējiem, nosaka Ministru kabinets, un likuma pārejas noteikumu 2.punktā noteikto, ka Ministru kabinets līdz 2024. gada 17. oktobrim izdod likuma 23. panta sestajā daļā minētos noteikumus, kā arī tiesību akta "Nacionālās kiberdrošības likums" sākotnējās ietekmes (ex-ante) novērtējuma ziņojuma (anotācijas) 5.4.1. tabulā "Tiesību akta projekta atbilstība ES tiesību aktiem" norādīto, ka likumprojekta 21. panta sestajā daļā (pieņemtā likuma 23.panta sestajā daļā) ir ietverts deleģējums Ministru kabinetam noteikt prasības domēnu nosaukumu reģistrācijas datubāzei, kas piemērojamas augstākā līmeņa domēna ".lv" reģistra un elektroniskās numurēšanas sistēmas uzturētājam un domēnu nosaukumu reģistrācijas pakalpojumu sniedzējiem, kuras noteiks Ministru kabineta 2022. gada 6. septembra noteikumos Nr. 553. "Augstākā līmeņa domēna ".lv" reģistra un elektroniskās numurēšanas sistēmas uzturētājam izvirzāmās prasības un tā atzīšanas kārtība" (turpmāk - Ministru kabineta noteikumi Nr.553).
1.2. Mērķis
Mērķa apraksts
Mērķis ir noteikt prasības domēnu nosaukumu reģistrācijas datubāzei (reģistram), kas piemērojamas augstākā līmeņa domēna ".lv" reģistra un elektroniskās numurēšanas sistēmas uzturētājam un domēnu nosaukumu reģistrācijas pakalpojumu sniedzējiem, kā arī ieviest NIS2 direktīvā noteiktos pasākumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nacionālās kiberdrošības likums ievieš NIS2 direktīvas prasības, kas līdzās būtiskiem uzlabojumiem kiberdrošības jomā, lai nodrošinātu domēna vārdu sistēmas drošību, stabilitāti un noturību, nosaka nepieciešamību augstākā līmeņa domēnu reģistru uzturētājiem un domēnu vārdu reģistrācijas pakalpojumu sniedzējiem noteikt juridisku pienākumu (Vispārīgās datu aizsardzības regulas 6.panta pirmās daļas c) apakšpunkta izpratnē) vākt noteiktus domēna vārdu reģistrācijas datus, iegūstot pilnīgu un precīzu datu kopu, un nodrošināt likumīgu piekļuvi šādiem datiem.
Problēmas un risinājumi
Problēmas apraksts
Nepieciešams noteikt juridisku pienākumu augstākā līmeņa domēnu reģistru uzturētājiem un domēnu vārdu reģistrācijas pakalpojumu sniedzējiem, lai iegūtu pilnīgu un precīzu reģistrācijas datu kopumu, nodrošinot savākto datu integritāti un pieejamību. 
Norādāms, ka domēnu vārdu reģistrācijas pakalpojumu sniedzējs ir tas pats, kas NIS2 direktīvas 6.panta 22.punktā un Nacionālās kiberdrošības likuma 1.panta 3.punktā definētais domēnu nosaukumu reģistrācijas pakalpojumu sniedzējs. Atšķirības ir radušās tulkojuma rezultātā, kur ir atšķirīgi tulkots termins “domain name” no NIS2 direktīvas  angļu valodas versijas. Ņemot vērā, ka gan Nacionālās kiberdrošības likumā, gan Elektronisko sakaru likumā un MK noteikumos Nr.553 ir lietots termins “domēnu vārdu reģistrācijas pakalpojumu sniedzējs”, arī noteikumu projektā tiek turpināts to lietot.
Risinājuma apraksts
Lai sasniegtu mērķi, NIS2 direktīva paredz, ka augstākā līmeņa domēnu reģistru uzturētājiem un domēnu vārdu reģistrācijas pakalpojumu sniedzējiem:

- ir jābūt juridiskam pienākumam domēnu nosaukumu reģistrācijas datubāzē (reģistrā) ietvert informāciju par:
a) domēna vārdu;
b) domēna vārda reģistrācijas datumu;
c) domēna vārda lietotāja vārdu un uzvārdu, e-pasta adresi un tālruņa numuru;
d) domēna vārda lietotāju kontaktpersonu e-pasta adresi un tālruņa numuru, ja tie atšķiras no domēna vārda lietotāja e-pasta adreses un tālruņa numura,
lai nodrošinātu domēna vārdu lietotāju un tā kontaktpersonu identificēšanu un saziņu ar tiem, datubāzē uzkrātās informācijas apritei un  apstrādei  piemēro datu aizsardzības tiesību aktos un privātuma tiesību aktos noteiktās prasības. Informācija sastāv no noteiktā veidā publiski pieejamiem datiem un nepubliskiem datiem. Prasības iekļautas noteikumu projekta 1.6 un 1.7. apakšpunktā (noteikumu 6.1 un 6.2 punkts), vienlaikus nosakot, ka norādītie dati ir minimālais datu kopums, tādējādi neierobežojot cita veida datu vākšanu, kas nepieciešami personu identificēšanai un verificēšanai, piemēram, personas kods, reģistrācijas numurs, pasta adrese u.c. Ņemot vērā, ka reģistratūras var būt arī no citām Eiropas Savienības dalībvalstīm, fizisko personu datu glabāšanas termiņi ir noteikti attiecīgās valsts normatīvajos aktos. Pašreizējais augstākā līmeņa domēna “.lv” reģistra uzturētājs Latvijas Universitātes Matemātikas un informātikas institūts attiecībā uz personas datu glabāšanu ievēro Arhīvu likuma regulējumu, lietu nomenklatūru, tai skaitā informācijas glabāšanas termiņus, regulāri saskaņojot ar Latvijas Nacionālo arhīvu. Savukārt reģistratūrām ārpus Latvijas var būt atšķirīgi termiņi, kas atbilst attiecīgās valsts normatīvo aktu prasībām". Tā kā domēna vārdu nozarē juridisko personu e-pasta adreses un tālruņa numuri, kas būtu nodalīti no administratīvo kontaktpersonu e-pasta adresēm un tālruņa numuriem, domēna vārdu reģistrācijas pieteikumos šobrīd nav iekļauti kā atsevišķi datu lauki, šādi dati nav pieejami.

-  jāizstrādā, jāievieš un jāpublisko rīcībpolitikas un procedūras precīzu un pilnīgu domēnu vārdu reģistrācijas datu vākšanai un uzturēšanai, kā arī neprecīzu reģistrācijas datu novēršanai un izlabošanai saskaņā ar datu aizsardzības tiesību aktiem, pēc iespējas ņemot vērā standartus, ko starptautiskā līmenī izstrādājušas daudzpusējās ieinteresēto personu pārvaldības struktūras. Izstrādājot rīcībpolitikas, kas skar personas datu apstrādi, ir nepieciešams izstrādāt personas datu apstrādes procedūras, kas atbilst Vispārīgā datu aizsardzības regulā ietvertajiem principiem un nosacījumiem attiecībā uz personas datu apstrādi, glabāšanu, labošanu un dzēšanu. Prasības iekļautas noteikumu projekta 1.13. un 1.14. apakšpunktā (noteikumu 9.1 5.apakšpunkts un 9.2 punkts).

- iepriekš norādītajās rīcībpolitikās un procedūrās jānosaka samērīgas domēnu vārdu reģistrācijas datu verifikācijas procedūras (izmantojot uz risku izvērtēšanu balstītu pieeju, lai atlasītu tos domēna vārdu lietotājus, kuru dati jāverificē), kas var tikt veiktas domēna vārda reģistrācijas laikā vai pēc tā reģistrācijas, verificējot vismaz vienu no domēna vārda lietotāja saziņas līdzekļiem. Verifikācijas procedūra var būt balstīta uz domēna vārdu nozarei raksturīgo praksi un pēc iespējas elektroniskās identifikācijas jomā panākto progresu, kas iekļauj e-pasta adrešu un telefona numuru pārbaudi, izmantojot sintaktisko metodi, lai pārbaudītu atbilstību RFC 5322 un ITU-T E.164 standartiem, un darbības pārbaudi. Identitātes verifikācijas metodēm jāaptver gan fizisko, gan juridisko personu pārbaude, izmantojot trešo pušu, pašu vai jauktas verifikācijas metodes. Elektroniskai identifikācijai ir jādod priekšroka gadījumos, kad tā ir pieejama attiecīgajā valstī un attiecīgo domēna vārdu lietotāju kategorijai. Prasības iekļautas noteikumu projekta 1.13. un 1.14. apakšpunktā (noteikumu 9.1 5. apakšpunkts un 9.2 punkts).
Problēmas apraksts
Regulējums paredz, ka augstākā līmeņa domēnu reģistru uzturētājiem un domēnu vārdu reģistrācijas pakalpojumu sniedzējiem ir būtiski nodrošināt noteiktiem datu pieprasītājiem savlaicīgu piekļuvi domēna vārdu reģistrācijas datiem, lai novērstu un apkarotu DNS ļaunprātīgu izmantošanu (angļu valodā nozarē tiek lietots termins DNS Abuse), novērstu atklātu kiberincidentus un reaģētu uz tiem, paredzot:
- pienākumu darīt publiski pieejamu daļu no domēnu vārdu reģistrācijas datiem (šāds pienākums jau noteikts augstākā līmeņa domēna ".lv" reģistra uzturētājam Ministru kabineta noteikumos Nr. 553),
- kārtību, kādā iespējams pieprasīt nepubliskos domēna vārdu reģistrācijas datus,
- jaunu prasību atbildēt uz piekļuves pieprasījumiem 72 stundu laikā.
DNS ļaunprātīga izmantošana attiecas uz gadījumiem, kad domēna vārda lietošanas tiesības tiek reģistrēts ar nolūku to izmantot domēna vārdu kiberdrošības pārkāpumos vai leģitīmi reģistrēts domēna vārds tiek kompromitēts. Tie ir kiberdrošības incidenti, kas aptver ļaunatūras izplatīšanu, botu tīklus, pikšķerēšanu, citus tehniskus domēna vārdu sistēmas ļaunprātīgas izmantošanas gadījumus, kas pamatoti uzskatāmi par tādiem, kas ietekmē DNS stabilitāti vai drošību vai domēna vārdu reģistrācijas pakalpojumu (piemēram, domēnsagroze, ātrā plūsmas mitināšana un nelikumīga piekļuve citiem datoriem vai tīkliem), kā arī surogātpasts, tikai tad, kad surogātpasts kalpo kā piegādes mehānisms iepriekš norādītajiem DNS ļaunprātīgas izmantošanas veidiem.

NIS2 direktīva ar leģitīmiem piekļuves pieprasītājiem fiziskas vai juridiskas personas, kas iesniedz pieprasījumu, ievērojot Eiropas Savienības vai valsts tiesību aktus. To vidū var būt kompetentās iestādes, kas novērš, izmeklē, atklāj noziedzīgus nodarījumus vai veic kriminālvajāšanu, kā arī kiberincidentu novēršanas institūcijas. NIS Sadarbības grupa NIS2 direktīvas 28. panta ieviešanas ieteikumos, norāda, ka valstis var norādīt arī citas valsts iestādes, kam ir tiesības pieprasīt informāciju. Šobrīd pamatojoties uz normatīvajos aktos noteiktajām tiesībām, no augstākā līmeņa domēna.lv reģistra informāciju pieprasa tādas Latvijas valsts pārvaldes iestādes kā tiesa, Datu valsts inspekcija, Valsts ieņēmumu dienests, Patērētāju tiesību aizsardzības centrs, Veselības inspekcija, Izložu un azartspēļu inspekcija, valsts drošības iestādes. NIS Sadarbības grupa ieteikumos norāda, ka datu izsniegšana iespējams noteikt tādos pamatotos gadījumos, kas saistīti ar cita veida domēna vārdu sistēmas (DNS) pārkāpumiem privāto tiesību jomā, piemēram, intelektuālā īpašuma tiesībām.

Atbilstoši Ministru kabineta noteikumu Nr. 553 7.4.apakšpunktam reģistra uzturētājs, uzturot reģistru, nodrošina, lai tiktu ievērotas datu aizsardzības prasības, kādas Elektronisko sakaru likumā noteiktas elektronisko sakaru komersantam. Attiecīgi uz augstākā līmeņa domēnu reģistru uzturētājiem attiecas Elektronisko sakaru likuma XV nodaļā "Datu aizsardzība elektronisko sakaru nozarē" 94.pantā noteiktais pienākums bez galalietotāja piekrišanas neizpaust ziņas par galalietotāju, izņemot gadījumus, kad šī informācija ir nepieciešama šajā likumā noteiktajām institūcijām un iestādēm normatīvajos aktos noteikto funkciju veikšanai un likumā noteiktajiem mērķiem.

Augstākā līmeņa domēna ".lv" reģistra uzturētājs regulāri saņem pieprasījumus sniegt informāciju par “.lv” reģistrēto domēna vārdu lietotājiem fiziskām personām ne tikai no kompetentajām valsts pārvaldes iestādēm, bet arī fiziskām un juridiskām personām, kas atsaucas uz leģitīmo interesi (Vispārējās datu aizsardzības regulas (ES) 2016/679 6.panta pirmās daļas f) punkts) kā datu izsniegšanas pamatu. Tā kā augstākā līmeņa domēna ".lv" reģistra uzturētājs, Latvijas Universitātes Matemātikas un informātikas institūts, ir valsts pārvaldes iestāde atbilstoši Datu valsts inspekcijas 2019.gada rakstveida konsultācijai, Latvijas Universitātes Matemātikas un informātikas institūtam būtu personas datu apstrādi jāpamato uz Vispārējās datu aizsardzības regulas (ES) 2016/679 prasības 6.panta pirmās daļas e) punktu: “apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras.”, nevis 6.panta pirmās daļas f) punktu.

Šobrīd Ministru kabineta noteikumos Nr. 553 augstākā līmeņa domēna ".lv" reģistra uzturētājam nav noteikts atbilstošs personas datu izsniegšanas pamats.
Risinājuma apraksts
Lai sasniegtu mērķi, NIS2 direktīva paredz, ka augstākā līmeņa domēnu reģistru uzturētājiem un domēnu vārdu reģistrācijas pakalpojumu sniedzējiem:

- jānosaka prasība darīt publiski pieejamus domēnu vārdu reģistrācijas datus, uz kuriem neattiecas Eiropas Savienības datu aizsardzības tiesību akti, piemēram, par juridiskām personām būtu jādara publiski pieejami vismaz to nosaukums un kontakttālruņa numurs. Būtu jāpublicē arī saziņas e-pasta adrese ar noteikumu, ka tā nesatur persondatus, piemēram, e-pasta pseidonīmu vai funkcionālo kontu gadījumā. Ar persondatiem saprotami fizisko personu dati Fizisko personu datu apstrādes likuma izpratnē. Šobrīd pienākums noteikts augstākā līmeņa domēna ".lv" reģistra uzturētājam Ministru kabineta noteikumu Nr.553 8.3.1 un 8.3.2.apakšpunktā, vienlaikus tādu pašu pienākumu nosakot domēnu vārdu reģistrācijas pakalpojumu sniedzējiem noteikumu projekta 1.18. un 1.19. apakšpunktā (noteikumu 12. 1 un 13. punkts).

DNS ļaunprātīgas izmantošanas novēršanai un apkarošanai, kā arī incidentu novēršanai un atklāšanai un reaģēšanai uz tiem, ir jānodrošina leģitīmiem piekļuves prasītājiem iespēja pieprasīt domēnu vārdu reģistrācijas nepublisko datu (tai skaitā fizisko personu datu) izsniegšanu, kas vajadzīgi prasītās piekļuves mērķiem un atbilst Eiropas Savienības un valsts tiesību aktiem. Leģitīmu piekļuves prasītāju pieprasījumam būtu jāpievieno pamatojums, pēc kā var novērtēt nepieciešamību piekļūt datiem. Prasība iekļauta noteikumu projekta 1.9. apakšpunktā (noteikumu 7.5. apakšpunkts).
Savukārt, tos gadījumus, kad datu piekļuves pieprasījums saņemts ārpus NIS2 direktīvas noteiktā tvēruma (attiecas uz gadījumiem, ko nenosaka Informācijas atklātības likums), piemēram, ar domēna vārdiem saistīto intelektuālā īpašuma tiesību strīdu situācijās, nepieciešams noteikt patstāvīgu apstrādes nolūku. Tāpat ņemot vērā to, ka civiltiesiskā kārtībā prasības pieteikumus tiesā nav ar noilgumu, kas būtu mērāms stundās, dienās vai mēnešos, noteikt informācijas izsniegšanu Iesnieguma likumā noteiktajā kārtībā, proti, nosakot pienākumu atbildi pēc būtības sniegt saprātīgā termiņā, ņemot vērā pieprasījumā minētā jautājuma risināšanas steidzamību, bet ne vēlāk kā viena mēneša laikā no pieprasījuma saņemšanas. Prasība iekļauta noteikumu projekta 1.10.apakšpunktā.

- DNS ļaunprātīgas izmantošanas novēršanai un apkarošanai, kā arī incidentu novēršanai un atklāšanai un reaģēšanai uz tiem bez nepamatotas kavēšanās un jebkurā gadījumā 72 stundu laikā pēc jebkādu piekļuves pieprasījumu saņemšanas jāatbild uz piekļuves pieprasījumiem. Prasība iekļauta grozījumu 7.5.  apakšpunktā. NIS Sadarbības grupa ieteikumos norāda, ka par jebkuriem pieprasījumiem atklāt nepubliskos domēna vārdu reģistrācijas datus 72 stundu laikā būtu jāatbild par to, vai piekļuve pieprasītajiem datiem tiks piešķirta, un informācijas saņemšanas termiņu, atteikuma gadījumā ieteicams norādīt iemeslus. 

- ir jāizstrādā un jāpublisko rīcībpolitikas un procedūras reģistrācijas datu publicēšanai un izpaušanai, pēc iespējas ņemot vērā norādījumus un standartus, ko starptautiskā līmenī izstrādājušas daudzpusējās ieinteresēto personu pārvaldības struktūras (piemēram, Interneta vārdu un numuru piešķires korporācija). Piekļuve domēna vārdu reģistrācijas datiem jānodrošina bez maksas. Piekļuves procedūra var ietvert saskarnes, portāla vai citu tehnisku rīku izmantošanu nolūkā nodrošināt efektīvu sistēmu reģistrācijas datu pieprasīšanai un piekļūšanai tiem. Šajā jomā, lai veicinātu saskaņotu praksi visā iekšējā tirgū, Eiropas Komisijai ir tiesības sniegt pamatnostādnes. Prasības iekļautas noteikumu projekta 1.13. un 1.14. apakšpunktā (noteikumu 9.1 5. apakšpunktā un 9.2 punkts).

Papildus atzīmējams, ka atbilstoši NIS2 direktīvas preambulai,lai nodrošinātu DNS drošību, stabilitāti un noturību, kas savukārt veicina vienādi augsta līmeņa kiberdrošību Savienībā, ir būtiski uzturēt precīzas un pilnīgas datubāzes ar domēnu nosaukumu reģistrācijas datiem (WHOIS dati) un nodrošināt likumīgu piekļuvi šādiem datiem. Šajā konkrētajā nolūkā augstākā līmeņa domēnu (turpmāk - ALD) nosaukumu reģistriem un vienībām, kas sniedz domēnu nosaukumu reģistrācijas pakalpojumus, būtu jānosaka prasība apstrādāt konkrētus datus, kas vajadzīgi minētā mērķa sasniegšanai. Šādai apstrādei vajadzētu būt juridiskam pienākumam Regulas (ES) 2016/679 6. panta 1. punkta c) apakšpunkta nozīmē. Minētais pienākums neskar iespēju vākt domēnu nosaukumu reģistrācijas datus citiem mērķiem, piemēram, pamatojoties uz līgumattiecībām vai juridiskām prasībām, kas noteiktas citos Savienības vai valsts tiesību aktos. Minētā pienākuma mērķis ir iegūt pilnīgu un precīzu reģistrācijas datu kopumu, un tam nevajadzētu novest pie tā, ka vienus un tos pašus datus vāc vairākas reizes. ALD nosaukumu reģistriem un vienībām, kas sniedz domēnu nosaukumu reģistrācijas pakalpojumus, būtu jāsadarbojas, lai izvairītos no minētā uzdevuma izpildes dublēšanās.
Problēmas apraksts
Lai iegūtu pilnīgu un precīzu reģistrācijas datu kopumu, augstākā līmeņa domēnu reģistru uzturētājiem un domēnu vārdu reģistrācijas pakalpojumu sniedzējiem nevajadzētu vienus un tos pašus datus vākt divreiz/divkārši/vairākas reizes.

NIS2 direktīva nosaka regulējumu augstākā līmeņa domēnu reģistra uzturētājiem un domēnu vārdu reģistrācijas pakalpojumu sniedzējiem, savukārt Ministru kabineta noteikumi Nr. 553 nosaka prasības tikai augstākā līmeņa domēna ".lv" reģistra uzturētājam un pastarpināti reģistratūrām, kas ir viens no domēnu vārdu reģistrācijas pakalpojumu sniedzēju veidiem NIS2 direktīvas izpratnē. Gadījumā, ja Latvijas jurisdikcijā nākotnē būtu vēl kāds augstākā līmeņa domēna reģistra uzturētājs, būs jāplāno plašāki grozījumi Elektronisko sakaru likumā un šajos noteikumos.
Risinājuma apraksts
Lai sasniegtu mērķi, NIS2 direktīva paredz, ka augstākā līmeņa domēnu reģistru uzturētājiem un domēnu vārdu reģistrācijas pakalpojumu sniedzējiem ir savstarpēji jāsadarbojas, lai divreiz nevāktu datus. Minētā NIS2 direktīvas prasība ir iekļauta noteikumu projekta 1.19. apakšpunktā.
NIS2 direktīvas 28.panta 6.punkts paredz ALD nosaukumu reģistriem un vienībām, kas sniedz domēnu nosaukumu reģistrācijas pakalpojumus, savstarpēji sadarboties nolūkā, lai, pildot pantā noteiktos pienākumus, netiktu izraisīta reģistrācijas datu divkārša vākšana no domēna vārdu lietotājiem.

Ņemot vērā, ka:
- NIS2 direktīvā iekļauts tieši sadarbības modelis, nevis uzlikts pienākums, ko papildus skaidro arī NIS2 direktīvas preambulas 109.punkts: "ALD nosaukumu reģistriem un vienībām, kas sniedz domēnu nosaukumu reģistrācijas pakalpojumus, būtu jāsadarbojas, lai izvairītos no minētā uzdevuma izpildes dublēšanās";
- ALD ".lv" reģistra uzturētājs darbojas pēc thick registry (visi dati tiek glabāti centralizēti pie reģistra uzturētāja, bet katrai reģistratūrai ir pieejama informācija par saviem klientiem) modeļa,
Noteikumu projekta 1.19.apakšpunktā iekļautā piebilde "ja vien tas ir tehniski iespējams" nostiprina sadarbības partneriem iespēju izvērtēt iesaistīto pušu tehniskos risinājumus, sniegto pakalpojumu klāstu, kā arī normatīvo aktu prasības attiecīgajā valstī, lai sasniegtu NIS2 direktīvā norādīto nolūku.

Ar noteikumu projekta 1.5. apakšpunktu (noteikumu 4.1 punkts) tiek ieviests jauns tiesību subjekta veids - domēnu vārdu reģistrācijas pakalpojumu sniedzējs, vienlaikus paredzot, ka primāri augstākā līmeņa domēna ".lv" reģistra uzturētājs sadarbojas ar reģistratūrām, savukārt ar citiem domēna vārdu reģistrācijas pakalpojumu sniedzējiem sadarbība notiek ar reģistratūru starpniecību. 

Esošā MK noteikumu Nr.553 struktūra primāri nosaka prasības augstākā līmeņa domēna ".lv" reģistra uzturētājam, tādēļ, lai saglabātu noteikumu struktūru, bet vienlaikus iekļautu pienākumus, kas caur sadarbības līgumu ietvaru attiecas uz domēnu vārdu reģistrācijas pakalpojumu sniedzējiem, ar noteikumu projektu 1.13. un 1.18. apakšpunktu ietverts jauns noteikumu 9.1 un 12.1 punkts un grozīts noteikumu 13.punkts.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Visi domēna vārdu lietotāji.
Ietekmes apraksts
Grozījumi paredz tiesības leģitīmiem piekļuves pieprasītājiem, tai skaitā, privātpersonām, pieprasīt domēna vārda lietotāja, kas ir fiziska persona, datu izsniegšanu.
Juridiskās personas
Visi domēna vārdu lietotāji.
Ietekmes apraksts
Grozījumi nosaka augstākā līmeņa domēna ".lv" reģistra uzturētājam un domēna vārdu reģistrācijas pakalpojumu sniedzējiem pienākumus iegūt pilnīgus un precīzus domēna vārdu reģistrācijas datus un nodrošināt savākto datu integritāti un pieejamību,  kā arī pienākumu nodrošināt savlaicīgu piekļuvi domēna vārdu reģistrācijas datiem. Tāpat grozījumi nosaka sadarbības ietvaru starp augstākā līmeņa domēna ".lv" reģistra uzturētāju un domēna vārdu reģistrācijas pakalpojumu sniedzējiem.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
NIS2 direktīvas 28.panta atšķirīga ieviešana dalībvalstīs var būtiski ietekmēt  domēna vārdu nozares uzņēmumu konkurētspēju. Īpaši gadījumos, kad uzņēmums darbojas globāli un piedāvā dažādu augstākā līmeņa domēna vārdu reģistrācijas pakalpojumus vai ir globāls, liels uzņēmums ar tādu ietekmi, ka var atteikties no sadarbības ar noteiktiem augstākā līmeņa domēnu reģistra uzturētājiem, ja attiecīgais nacionālais regulējums paredz stingrākas prasības nekācitās dalībvalstīs.
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32022L2555
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2022. gada 14. decembra Direktīva (ES) 2022/2555, ar ko paredz pasākumus nolūkā panākt vienādi augstu kiberdrošības līmeni visā Savienībā un ar ko groza Regulu (ES) Nr. 910/2014 un Direktīvu (ES) 2018/1972 un atceļ Direktīvu (ES) 2016/1148.
Apraksts
-
5.2. Citas starptautiskās saistības
Vai ir attiecināms?
-
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2022. gada 14. decembra Direktīva (ES) 2022/2555, ar ko paredz pasākumus nolūkā panākt vienādi augstu kiberdrošības līmeni visā Savienībā un ar ko groza Regulu (ES) Nr. 910/2014 un Direktīvu (ES) 2018/1972 un atceļ Direktīvu (ES) 2016/1148.

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Direktīvas 28.panta 1.punkts
	6.1, 12.1 un 13.punkts
	Pārņemtas pilnībā
	Grozījumi stingrākas prasības neparedz.

	Direktīvas 28.panta 2.punkts
	6.2 , 12. 1 un 13.punkts
	Pārņemtas pilnībā
	Grozījumi stingrākas prasības neparedz.

	Direktīvas 28.panta 3.punkts
	9.15., 9.2, 12.1, 13.punkts un 8.3.3.apakšpunkts
	Pārņemtas pilnībā
	Grozījumi stingrākas prasības neparedz.

	Direktīvas 28.panta 4.punkts
	8.3.1., 8.3.2. apakšpunkts,
12.1 un 13. punkts
	Pārņemtas pilnībā
	Grozījumi stingrākas prasības neparedz.

	Direktīvas 28.panta 5.punkts
	7.5., 9.15. apakšpunkts, 12.1 un 13.punkts
	Pārņemtas pilnībā
	Grozījumi stingrākas prasības neparedz.

	Direktīvas 28.panta 6.punkts
	12.1 un 13.punkts
	Pārņemtas pilnībā
	Grozījumi stingrākas prasības neparedz.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Nav attiecināms

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Nav attiecināms.

	Cita informācija
	Eiropas Parlamenta un Padomes 2022. gada 14. decembra Direktīvas (ES) 2022/2555, ar ko paredz pasākumus nolūkā panākt vienādi augstu kiberdrošības līmeni visā Savienībā un ar ko groza Regulu (ES) Nr. 910/2014 un Direktīvu (ES) 2018/1972 un atceļ Direktīvu (ES) 2016/1148 (turpmāk – NIS2 direktīva) prasības ir pārņemtas ar Nacionālās kiberdrošības likumu, kura anotācijas 5.4.sadaļā  ir iekļauta izvērsta informācija par visas direktīvas prasību pārņemšanu. Noteikumu projekts ir sekundārais tiesību akts, ar kuru tiek pārņemtas tikai NIS2 direktīvas 28.pantā noteiktās prasības atbilstoši Nacionālās kiberdrošības likuma 23.panta sestajā daļā noteiktajam deleģējumam.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Aizsardzības ministrija, Satiksmes ministrija
Nevalstiskās organizācijas
Nē
Cits
Latvijas Universitātes Matemātikas un informātikas institūts
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/57f2892c-ade7-44b0-aa71-bea1940f1822
6.3. Sabiedrības līdzdalības rezultāti
Saņemts priekšlikums no Latvijas Universitātes Matemātikas un informātikas institūta, kas nav ņemts vērā. Pamatojumu skat. sadaļā "Papildu dokumenti" datnē: viedoklu_parskats_24-TA-1834
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
Aizsardzības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Augstākā līmeņa domēna “.lv” reģistra uzturētājam tiek noteiktas plašākas tiesības izsniegt domēna vārdu lietotāju datus.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Noteikumu projekts attiecas uz augstākā līmeņa domēna “.lv” reģistra uzturētāja, kas ir valsts pārvaldes iestāde, uzturēto domēna nosaukumu reģistru.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Noteikumu projekts paredz augstākā līmeņa domēna “.lv” reģistra uzturētājam plašākās tiesības izsniegt domēna vārdu lietotāju fizisko personu datus.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

